Таджычка Манувара Акрамава выступала разам зь нявесткай. Сваю нацыянальнасьць яны любяць па-роднаму, але і Беларусь для іх стала другім домам. Манувара прыехала ў нашу краіну ў 1988-м годзе па камсамольскай пуцёўцы і засталася назаўсёды. У Мёрах на фэстывалі выступае тройчы. Сюжэт іх кампазыцыі не зусім звычайны, але таксама адлюстроўвае каханьне. Хлопец просіць дзяўчыну, каб тая засьпявала, бо ў яе вельмі зычны, прыгожы голас. Паводле слоў выканаўцаў, гэты твор звычайна ў іх нацыі выконваюць на вясельлях.